প্রতিটি উপজেলায় একটি করে উপজেলা নির্বাচন অফিস রয়েছে। এই অফিস বাংলাদেশ নির্বাচন কমিশন-এর আওতাধীন ও নির্বাচন কমিশন সচিবালয়- এর সচিবের অধীন পরিচালিত। গণপ্রজাতন্ত্রী বাংলাদেশের সংবিধানের অনুচ্ছেদ ১১৮ এর আওতায় বাংলাদেশ নির্বাচন কমিশন স্থাপিত হয়েছে। নির্বাচন কমিশন সচিবালয়ের কার্যাদি সম্পন্ন করার জন্য ইহার অধীন প্রতিষ্ঠিত আছে বিভাগীয়/আঞ্চলিক পর্যায়ে ৯টি উপ নির্বাচন কমিশনারের কার্যালয়, জেলা পর্যায়ে ৮৩টি জেলা নির্বাচন অফিসারের কার্যালয়, উপজেলা পর্যায়ে প্রতিটি উপজেলায় একটি করে উপজেলা / থানা নির্বাচন অফিসারের কার্যালয় এবং প্রতিটি সিটি কর্পোরেশন এলাকায় একাধিক থানা নির্বাচন অফিসারের কার্যালয় ।উপ নির্বাচন কমিশনারের কার্যালয়ে রয়েছেন উপ-সচিব পর্যায়ের ১ জন উপ নির্বাচন কমিশনার ও সিনিয়র সহকারী সচিব পর্যায়ের ১ জন সহকারী নির্বাচন কমিশনার, জেলা নির্বাচন অফিসারের কার্যালয়ে আছেন ১ জন জেলা নির্বাচন কর্মকর্তা (সিনিয়র সহকারী সচিব পর্যায়ের) এবং উপজেলা/থানা নির্বাচন অফিসারের কার্যালয়ে আছেন উপজেলা/থানা নির্বাচন কর্মকর্তা (প্রথম শ্রেণীর কর্মকর্তা)